*Үкімет сағатына*

*Е.Ш. Карашөкеевтің Тезистері*

**Құрметті Павел Олегович!**

**Құрметті депутаттар!**

Мемлекет басшысы 2021 жылғы 1 қыркүйектегі «Халық бірлігі және жүйелі реформалар – ел өркендеуінің берік негізі» атты Қазақстан халқына Жолдауында ветеринария жүйесін реформалау бойынша нақты міндеттер қойды:

1) орталық пен өңірлер арасындағы функциялар мен өкілеттіктердің аражігін нақты ажырату;

2) процестерді цифрландыру және деректерді жинау мен беруді автоматтандыру;

3) кадрлар даярлау және жалақыны арттыру.

Министрлік қойылған міндеттерді орындау үшін ағымдағы жағдайға мұқият талдау жүргізді және ветеринария жүйесін реформалау үшін қажетті шаралар әзірледі.

Ұсынылған шаралар сарапшылар қауымдастығымен, әкімдіктермен, мемлекеттік органдармен, бизнеспен, салалық қауымдастықтармен талқыланды. Жұмыс тобының оннан астам отырысы, оның ішінде өңірлерге көшпелі отырыстар өткізілді (Ақмола облысының Қорғалжын және Ақкөл аудандарына, Павлодар облысының Үспен ауданына).

Сондай-ақ, барлық негізгі реформалар бойынша Үкімет пен Президент Әкімшілігінде талқылау жүргізіліп, онда негізгі тәсілдер мақұлданды.

Бұдан басқа, министрліктің бастамасы бойынша 2021 жылғы наурыздан қыркүйекке дейінгі кезеңде Қазақстан Республикасы үшін Дүниежүзілік жануарлар денсаулығы ұйымы халықаралық сарапшыларының екі миссиясы өткізілді, олардың қорытындылары бойынша біз Қазақстанның ветеринариялық қызметінің жұмысын күшейту жөнінде тиісті ұсынымдар алдық.

Реформаларды енгізуді кезең-кезеңмен жүзеге асыру жоспарлануда, бұл ветеринариялық қызмет жұмысының тиімділігін арттыруға және болашақта оны жаңа сапалы деңгейге көтеруге мүмкіндік береді.

**1-слайд.**

Ветеринария бойынша реформаларды әзірлеудің бастапқы кезеңінде нормативтік-құқықтық актілердегі қайшылықтарға, сондай-ақ ветеринариялық заңнаманың сол немесе өзге де нормаларын практикада қолданудың жетілмегендігіне талдау жүргізілді:

1) эпизоотиялық ошақтарды зерттеп-қарауды жүргізу бөлігінде қадағалау және іске асыру функцияларының егжей-тегжейлі функционалының болмауы, тиісті аумақтар әкімдерінің карантинді және шектеу іс-шараларын уақтылы қолданбауы жергілікті жерлердегі эпизоотиялық ахуалдың нашарлауына әкелді, әсіресе карантинді белгілеу кезінде. Карантинді белгілеу 90 күнге дейін кешіктірілген фактілер бар, сәйкесінше ошақты жою шаралары уақтылы жүзеге асырылмады, бұл инфекцияның таралуына әкелді.

2) ауылдық округтердің ветеринариялық мамандарында мал иелеріне әкімшілік әсер ету бойынша өкілеттіктердің болмауы оларды ветеринариялық нормаларды бұзғаны және ошақта ветеринариялық іс-шараларды орындамағаны үшін жауапкершілікке тартудың мүмкін еместігіне әкелді. Осы мақсатта олар аудан орталығындағы ветеринариялық инспекторларға жүгінуге мәжбүр, бұл ветеринариялық қауіпсіздікті қамтамасыз ету жөніндегі ветеринариялық заңнама талаптарын орындау процесін кешіктіреді;

3) ЖАО ветеринариялық мамандарының оларға тән емес функцияларды жүзеге асыруы (қаңғыбас иттерді аулау және ауыл шаруашылығы жануарларын қолдан ұрықтандыру) жоспарлы іс-шараларды уақтылы жүргізу мен тиімділігінің төмендеуіне алып келді.

4) мал шаруашылығы өнімдеріне ветеринариялық-санитариялық сараптаманы лицензиялау кезінде мүдделер қақтығысының болуы және пәрменді бақылаудың болмауы сапасыз өнімдерді сатуға жол беруге, сондай-ақ ветеринариялық анықтамаларды бұрмалау фактілеріне әкелді.

Көрсетілген проблемаларды жою үшін ЖАО-дан ВБҚК-не келесі функцияларды беру ұсынылады:

- эпизоотиялық ошақтарды зерттеп-қарауды жүргізу;

- эпизоотологиялық зерттеп-қарау актісін беру;

- аумақты аймақтарға бөлу туралы шешім шығару;

- карантинді және шектеу іс-шараларын белгілеу және/немесе алып тастау туралы шешім қабылдау;

- жануарлардан алынатын өнім мен шикізатқа ветеринариялық-санитариялық сараптаманы лицензиялау;

- жеке және заңды тұлғалардан ветеринария саласындағы кәсіпкерлік қызметті жүзеге асырудың басталғаны немесе тоқтатылғаны туралы хабарламалар қабылдау.

Жеке қосалқы шаруашылық иелерімен (кәсіпкерлік субъектілері болып табылмайтын) анықталған ветеринариялық заңнаманы бұзғаны үшін нұсқама беру және айыппұл салу бойынша ауылдық округтің ветдәрігеріне қосымша өкілеттіктер беру.

ЖАО ветеринариялық мамандарының тән емес функцияларын алып тастау:

- ауыл шаруашылығы жануарларын қолдан ұрықтандыру бойынша қызметтер көрсету;

- қаңғыбас иттер мен мысықтарды аулау және жансыздандыру.

Жоғарыда аталған функцияларды беру аумақтың эпизоотиялық салауаттылығын қамтамасыз етуге және ветеринариялық іс-шараларды жүргізудің жеделдігіне, сондай-ақ функциялардың аражігін нақты ажыратуға оң әсер етеді.

ЖАО ветеринариялық ұйымдарының ветеринариялық дәрігерлеріне нұсқамалар беру және әкімшілік шаралар қолдану бойынша қосымша өкілеттіктер беру жануарлар иелеріне ықпал ету тетіктерінің болуына мүмкіндік береді.

**2 слайд.**

Тағы бір маңызды мәселе ЖАО-ның жоспарлы вакциналау жүргізу мен бірдейлендіру бойынша тиімсіз жұмысы болып табылады. Бұл әкімдіктердің ветеринариялық препараттарды, жануарларды бірдейлендіруді жүргізуге арналған биркаларды және қан сынамаларын алу жүйелерін сатып алу және жеткізу бойынша Министрліктің жұмысына жоғары тәуелділігімен байланысты.

Сатып алу бойынша конкурстық рәсімдердің ұзақтығы, сондай-ақ оларды әкімдіктерге беру кезіндегі бюрократия жануарларды бірдейлендіруді және жоспарлы ветеринариялық-профилактикалық іс-шараларды өткізу мерзімдерінің бұзылуына әкеледі, бұл жауапкершіліктің төмендеуіне көрсетеді.

Мәселен, 2022 жылғы 1 сәуірдегі жағдай бойынша ауыл шаруашылығы жануарларын бірдейлендіру базасында (АШЖБ) 33,3 млн бас тіркелді, оның ішінде: ІҚМ 8,3 млн, ҰҚМ 20,6 млн, жылқы 3,4 млн, шошқа 649 мың және түйе 250 мың бас.

Алайда, өңірлерге құлақ сырғаларының уақтылы жеткізілмеуіне байланысты АШЖБ-ға төлдерді тіркеу 2020 жылы жүзеге асырылмады, осыған байланысты Министрлік жасыл дәлізді іске қосу арқылы оларды тіркеуге мәжбүр болды. Нәтижесінде, 2021 жылдың наурыз-мамыр аралығында қосымша 1,1 млн бас тіркелді.

Қолданыстағы бірдейлендіру жүйесінің төмен тиімділігі жасыл дәліз шараларын үнемі жүргізуді қажет етті.

Реформа шеңберінде осы жүйенің кемшіліктерін жою үшін:

1. Ауыл шаруашылығы жануарларын бірдейлендіру үшін сырғаларды сатып алу функциясын жергілікті атқарушы органдарға беру. Бұл ретте ұйымдастырылған шаруашылықтарға (ШҚ, ФҚ, ЖШС және т. б.) өз қаражаты есебінен, ал жеке қосалқы шаруашылықтарға тиесілі жануарлар үшін ЖБ есебінен жүргізу;

2. Аудандық деңгейде АШЖБ дерекқорына түзетулер (өзгерістер) енгізу, түзетулер (өзгерістер) енгізуге арналған алгоритмді және растайтын құжаттар тізбесін бекіту, сондай-ақ тіркелмеген мал басын заңдастыру мүмкіндігі мақсатында ауыл шаруашылығы жануарларын бірдейлендіру және дерекқорды жүргізу жөніндегі нормативтік актілерге бірқатар өзгерістер енгізу.

3. АШЖБ мобильді нұсқасын іске қосу.

Бұл жануарларды сәйкестендіруді және алдын алу шараларын уақтылы жүргізуге мүмкіндік береді. Функцияларды орталықсыздандыру, ЖАО-ның Министрлікке тәуелділігін жою, құлақ сырғаларын беру және қайта бөлу рәсімін оңайлату ЖАО-ға жергілікті бюджеттен қаржы бөле отырып, тиісті аумаққа тән жануарлар ауруларының тізбесін кеңейтуге мүмкіндік береді.

**3 слайд.**

Дереу шешуді талап ететін өткір проблемалардың бірі ВБҚК вакциналарды сатып алуды өзі жүргізеді және оның қолданылуына бақылау жасайды.

Уәкілетті орган бекіткен тізбеге енгізілген жануарлардың аса қауіпті ауруларының профилактикасы инфекциялық аурулардың 23 түрі бойынша республикалық бюджеттен қаржыландырылады. Бұл препараттарды сатып алуды ВБҚК және оның ведомстволық бағынысты ұйымдары, ал жеткізуді ЖАО жүзеге асырады.

2021 жылы ВБҚК сатып алған ветеринариялық препараттардың жалпы көлемі 136,0 млн. дозаны құрайды. Оның ішінде 13 отандық және 7 шетелдік.

2021 жылы РВЗ және ВҰРО сатып алынатын диагностикумдарының, тест-жүйелер мен қоректік орталарының жалпы көлемі 16,9 млн.құрайды, оның ішінде 100 отандық және 11 шетелдік өндірушілер.

Бұл жағдай бірқатар проблемаларды тудырды:

1. Ветеринариялық мамандарды функционалдық міндеттерін орындаудан алшақтату, олардың конкурстық рәсімдерді өткізумен байланысты уақтылы емес жұмыстарды орындауы.

2021 жылы әртүрлі тәсілдермен 6 030 мемлекеттік сатып алу/конкурстар жүзеге асырылды, оның ішінде:

88 - ВБҚК;

5 858 - РВЗ;

81 - ВҰРО;

3 - РЭҚО.

2. 2022 жылы отандық өндірушілермен бір көзден тікелей шарт жасасу ҚР заңнамасында көзделмеген:

- ұзақ конкурстық рәсімдер салдарынан вакциналар мен диагностикумдарды уақтылы сатып алу және жеткізу бойынша проблема туындайды;

- отандық биологиялық өнеркәсіпті дамыту үшін жағдайлар шектеледі.

3. Ветеринариялық препараттардың республикалық қорын өндірушілерден тікелей сатып алатын вакциналарды сақтау мүмкіндігінің болмауына байланысты, сақтауға және пайдалануға бюджет қаражатын тиімсіз пайдалану (2,5 млрд. теңге).

Ветеринариялық жүйені реформалау шеңберінде осы мәселелерді шешу үшін мыналар ұсынылады:

1. Денсаулық сақтау жүйесінің ұқсастығы бойынша Бірыңғай дистрибьютордың, яғни қызметін сапаны басқарудың халықаралық стандарттарына сәйкес жүзеге асыратын мамандандырылған мемлекеттік компанияның қарамағына бере отырып, отандық және шетелдік өндірушілерден ветеринариялық препараттарды тікелей сатып ала отырып, ВБҚК мен оның ведомстволық бағынысты ұйымдарынана мемлекеттік сатып алу функцияларын алып тастау.

Мұндай тәсіл биологиялық өнеркәсіп кәсіпорындарымен, оның ішінде отандық кәсіпорындармен ұзақ мерзімді шарттар жасасуға мүмкіндік береді, бұл елдің инвестициялық тартымдылығын арттырады.

**4 слайд**

Цифрлық трансформация орталығы Министрлікпен бірлесіп, ауыл шаруашылығы жануарларын бірдейлендіру, ветеринариялық іс-шаралар жүргізу және рұқсат құжаттарын алу сияқты 30 бизнес үдерісті қамтитын үш өмірлік жағдайды талдап, реинжеринг жүргізді.

АШЖБ және ББАЖ әзірленген және 10 жылдан астам уақыт жұмыс істейді, бұл жүйелердегі деректер әрдайым өзекті бола бермейді, жұмыста іркілістер, ал кейбір жағдайларда деректердің қайталануы мен сәйкессіздік фактілері бар.

Бұл мәселені шешу үшін Министрлік мынадай жұмыстарды жүргізуде:

- АШЖБ мобильді қосымшасын әзірлеу, ол жануардың биркасын сканерлеуге және жүйеге деректерді енгізуге мүмкіндік береді. Мобильді қосымшаның офлайн режимде жұмыс істеу мүмкіндігі қарастырылған;

- БАБЖ ветеринариялық ілеспе құжаттарды беру бөлігінде (ветеринариялық анықтама, ветеринариялық сертификат, орны ауыстырылатын (тасымалданатын) объектілердің экспортына, импортына және транзитіне рұқсат) функционалындағы техникалық проблемаларды жою және оны кеңейту;

- ветеринариялық препараттарды қолдануды реттеуге жаңа ақпараттық жүйені әзірлеу;

- ветеринариялық іс-шаралар бойынша ветеринариялық есептілікті автоматтандыру;

- ветеринария саласындағы мемлекеттік бақылау мен қадағалауды автоматтандыру *(бақылау субъектілері мен объектілері, тексерулер жүргізуге арналған тексеру парақтары, жүргізілген тексерулер туралы мәліметтер, әкімшілік іс жүргізу, бару арқылы профилактикалық бақылаудың жартыжылдық жоспарларын қалыптастыру)*.

Ветеринария процестерін цифрландыру және автоматтандыру статистикалық деректердің дұрыстығын қамтамасыз етеді, ветеринариялық дәрігерлерді қағазбастылықтан босатады, экспортқа/импортқа рұқсат беру құжаттарын алу кезінде мерзімдер мен бюрократиялық әуре-сарсаңды қысқартады, бақылаудағы объектілердің орнын ауыстыру мен айналымын бақылауды күшейтеді, сондай-ақ субсидиялар мен жеңілдікті (льгота) кредиттер алу кезінде сыбайлас жемқорлық пен алаяқтық тәуекелдерді төмендетеді.

Қазіргі уақытта ветеринариялық құжаттаманы цифрлық форматқа көшіру жөніндегі бағдарламалық өнім бірінші нұсқада әзірленді және мамыр айынан бастап бір ауданның базасында тестілеу режимінде апробация басталады. Тестілеу нәтижелерін ескере отырып, түпкілікті пысықтаудан кейін бағдарлама бүкіл республика бойынша іс жүзінде қолдану үшін ұсынылатын болады.

**5 слайд**

Аграрлық сектордағы ең төменгі жалақы алатын мамандықтардың бірі-ветеринарлық дәрігерлер. Республика бойынша мал дәрігерлерінің орташа жасы 40-55 жасты құрайды.

Ветеринарлық секторда жас, жоғары білікті кадрлар жетіспейді. Қазіргі заманғы қоғамның үрдістерімен тең табыс табу мүмкіндігінің болмауы, еңбектің қиын жағдайлары, ауылдық жерлердегі инфрақұрылымның дамымауы жас мамандар арасында мал дәрігері кәсібінің тартымдылығына әкеп соқтырды.

Ағымдағы жылғы 1 сәуірдегі жағдай бойынша Мемлекет басшысының тапсырмасына сәйкес мемлекеттік тапсырысты орындау үшін тарифтерді көтеру есебінен республика бойынша орта есеппен ветеринариялық мамандардың жалақысы 33,4%-ға өсті. Жыл соңына дейін одан әрі 60%-ға дейін ұлғайту жоспарланып отыр. Қазіргі уақытта коммуналдық ветеринарлық кәсіпорындардың орташа айлық жалақысы өңірлерге байланысты 98 мыңнан (Қызылорда облысы) 206 мыңға дейін (Павлодар облысы) теңгені құрайды. Алайда, бұл жеткіліксіз.

Бұл мәселелерді шешу үшін келесі шаралар ұсынылады:

1. Бәсекелестік секторы жоқ жерлерде коммуналдық ветеринариялық кәсіпорындар көрсететін ақылы қызметтер көлемін ұлғайту. Ол үшін барлық жерде ақылы қызмет түрлерінің тарифтері бекітіледі.

2. Тиісті заңнамалық базаны қабылдай отырып, келесі жылдан бастап коммуналдық ветеринариялық кәсіпорындар ветеринариялық мамандарының лауазымдық жалақысына 50%-дық қосымша үстемақы және зиянды еңбек жағдайлары үшін (патогендігі 1-ші және 2-ші санаттағы биоагенттермен жұмыс істеу) мемлекеттік коммуналдық мекемелердің базалық лауазымдық жалақысына 140%-дық қосымша ақы төлеу, сондай-ақ сауықтыру жәрдемақысы ретінде 2 лауазымдық жалақы төлеу.

Бұл шаралар мал дәрігері кәсібінің тартымдылығы мен беделін едәуір арттырады.

2020-2021 оқу жылында 1 283 ветеринария маманы *(мемлекеттік тапсырыс бойынша - 728, ақылы негізде - 551, кәсіпорын есебінен - 4)* шығарылды, оның ішінде әйелдер - 717 (55,8%). Жыл сайын кадрлар даярлауға (ветеринария) 825 білім беру гранты бөлінеді, 2021 жылы гранттар саны 50-ге немесе 6,3%-ға артты. Мамандығы бойынша жұмысқа орналастырылғандар – 712 немесе 55%, мамандығы бойынша еместер - 312 немесе 25%, қалғандары - 259 немесе 20% түрлі себептер бойынша жұмысқа орналаспаған *(декреттік демалыс, шетелге кетіп, магистратураға және докторантураға түсті, «Жұмыспен қамту орталығы» ММ есебінде тұр*).

Ауылдық жерлерде ветеринариялық мамандарды орнықтыру және жұмысқа орналастыру мәселесін шешу үшін келесі жұмыстар жүргізілуде:

1. БҒМ-ға ветеринарлық мамандықтар бойынша ауылдық квотаны бүгінгі 30%-дан 70%-ға дейін ұлғайту жөнінде ұсыныс енгізілді.

2. Оқу орындарына оқуға қабылдау кезінде уәжді талапкерлерге басымдық беру ұсынылады.

3. ҰЭМ-ға «Дипломмен ауылға» бағдарламасы аясында ветеринарларға көтерме жәрдемақы мөлшерін 20%-ға арттыру туралы ұсыныс дайындалуда.

Ветеринарлық оқу орындарына білім беру процесінің сапасын арттыру мәселелеріне қатысты ұсыныстар:

Сондықтан ветеринария жүйесін реформалау аясында:

- Ветеринариялық бақылау және қадағалау комитетінің ведомстволық бағынысты ұйымдарында практикалық сабақтар өткізу *(РВЗ филиалдары базасында «Микробиология және вирусология», «Эпизоотология» - РЭҚО, «Фармакопея және тамақ қауіпсіздігі» - ВҰРО, ветеринариялық станциялар мен пункттер базасында «ветеринариялық менеджмент»)*;

- оқытудың практикалық бағыттылығын күшейте отырып, білім беру бағдарламаларын үнемі жаңартып отыру;

- жас оқытушылардың ғылыми және өндірістік ұйымдар базасында оқытылатын пәндердің ерекшелігі бойынша кемінде бір жыл мерзімге міндетті тағылымдамадан өтуін ұйымдастыру.

Жоғарыда көрсетілген шараларды іске асыру білім беру процесінің сапасын арттыруға мүмкіндік береді және ветеринария саласы үшін жоғары білікті кадрлар даярлау үшін негіз жасайды.

Дүниежүзілік жануарлар денсаулығы ұйымының (ХЭБ) Жер үсті жануарларының денсаулығы кодексінің ұсынымдарына сәйкес өзін-өзі реттейтін қоғамдық ұйым - ветеринарлық статуарлық органды құру және оның жұмыс істеуі бойынша жұмыс жүргізу ұсынылады, ол мынадай функцияларды жүзеге асыруға арналған:

- ветеринариялық мамандардың қызметін оларды есепке алу және тіркеу арқылы реттеу;

- ветеринарлық мамандарды даярлау үшін ветеринарлық университеттер мен басқа да ветеринарлық оқу орындары ұстануға тиісті стандарттарды әзірлеуге қатысу;

- ветеринариялық мамандарды оқытуды және олардың біліктілігін арттыруды ұйымдастыру ;

- осы стандарттарға сәйкестігін қамтамасыз ету үшін ветеринарлық мамандардың кәсіби этика стандарттарын әзірлеуге қатысу.

Статуарлық орган құру ветеринарлық қызмет сапасын арттыруға, тұтынушының мүддесін қорғауға мүмкіндік береді және ветеринарияның барлық жүйесін дамыту үшін қолайлы жағдай жасайды.

Жоғарыда аталған барлық мәселелер қазіргі уақытта әзірленіп жатқан «Ветеринария туралы» Заңға өзгерістер мен толықтырулар енгізу жөніндегі заң жобасында көрініс табатынын атап өткім келеді. Оны Парламентке ағымдағы жылдың 3-тоқсанында енгізуді жоспарлап отырмыз.

Ауыл шаруашылығы министрлігінің ветеринария жүйесін жетілдірудің негізгі тәсілдері осындай.

**Назарларыңызға рахмет!**